આજે આ બ્લોગના વિઝીટર્સની સંખ્યા એક લાખનો આંકડો પાર કરી ગઈ, સિત્તેર દેશોમાંથી નિયમિત રીતે વાચકો આ બ્લોગ વાંચી રહ્યા છે તે મારા માટે ગૌરવ લેવા જેવી વાત છે. મારા લખાણોમાં મેં હંમેશા એ વાતનું ધ્યાન રાખ્યું છે કે તેને વાંચવા પાછળ વાચકે ગાળેલો સમય નકામો ના જાય. મારા લખાણ વાંચવા પાછળ આપેલો તેનો સમય ઉગી નીકળે, તે વિચાર-વ્યવહાર-વર્તન-જીવનમાં એક પગથીયું ઉપર ઉઠે અને સાથે એક માનવી તરીકે આપણે ઉત્તમ બનતા જઈએ એવો ઉદ્દેશ સતત રહ્યો છે અને રહેશે. બસ, વાંચતા રહેશો, પ્રતિભાવ આપતા રહેશો અને ગમે તો બીજા મિત્રો સાથે વહેંચતા રહેશો એવી આશા સાથે આપ સૌ વાચકોનો હૃદયપૂર્વક આભાર